สุดเศร้า! หุ้น 9 เดือน พลิกขาดทุนหนัก
ทุกอย่างไม่มีอะไรที่แน่นอน! ซึ่งเกิดขึ้นได้เสมอ ไม่เว้นแต่ส่วนของผลประกอบการบริษัทจดทะเบียนในตลาดหลักทรัพย์ที่จากกำไรกลายเป็นขาดทุน มีให้เห็นทุกช่วงไตรมาส “ความแน่นอนคือความไม่แน่นอน” ซึ่งขึ้นอยู่กับธุรกิจของแต่ละบริษัทว่าได้รับประโยชน์ หรือความต้องการมากน้อยแค่ไหน...โดยจะมีช่วงไฮซีซั่น และโลซีซั่นของแต่ละธุรกิจนั้นๆ อีกทั้งมีการแข่งขันกันเยอะขึ้นเรื่อยๆ ล้วนแล้วเป็นปัจจัยทั้งสิ้น
27 พ.ย. 2559

–เส้นทางนักลงทุน–
 
ทุกอย่างไม่มีอะไรที่แน่นอน! ซึ่งเกิดขึ้นได้เสมอ ไม่เว้นแต่ส่วนของผลประกอบการบริษัทจดทะเบียนในตลาดหลักทรัพย์ที่จากกำไรกลายเป็นขาดทุน มีให้เห็นทุกช่วงไตรมาส “ความแน่นอนคือความไม่แน่นอน” ซึ่งขึ้นอยู่กับธุรกิจของแต่ละบริษัทว่าได้รับประโยชน์ หรือความต้องการมากน้อยแค่ไหน…โดยจะมีช่วงไฮซีซั่น และโลซีซั่นของแต่ละธุรกิจนั้นๆ อีกทั้งมีการแข่งขันกันเยอะขึ้นเรื่อยๆ ล้วนแล้วเป็นปัจจัยทั้งสิ้น
ทฤษฏีอ้างอิงเหล่านี้มักเกิดขึ้นได้ทุกช่วงทุกเวลาของการบริหารจัดการ อย่างเช่นช่วงผลการดำเนินงานในงวด 9 เดือน สิ้นสุดวันที่ 30 กันยายน 2559 จะเกิดผลลัพธ์ที่ตามมา คือ มีบริษัทผลประกอบการที่ดีขึ้น มีบริษัทผลประกอบการที่แย้ลง ตามลำดับ
ทั้งนี้มีการนำเสนอบริษัทหลักทรัพย์ในตลาด SET และตลาด mai ที่มีผลงานถดถอยอย่างหนัก คือในช่วง 9 เดือนแรกปี 59 พลิกขาดทุน เมื่อเทียบกับ 9 เดือนแรกปี 58 บริษัทสามารถทำมีกำไรได้แข็งแกร่ง
สำหรับ 3 อันดับแรกของบริษัทที่ผลขาดทุนอย่างน่าตกใจ ได้แก่ 1.บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) หรือ TRUBB ผลการดำเนินงานงวด 9 เดือน สิ้นสุดวันที่ 30 กันยายน 2559 พลิกขาดทุน 128.44 ล้านบาท หรือ 0.19 บาทต่อหุ้น จากงวดเดียวกันของปีก่อนที่มีกำไร 2.01 ล้านบาท หรือ 0.01 บาทต่อหุ้น เป็นผลขาดทุนสุทธิหลังภาษี 112.0 ล้านบาท โดยมีการขาดทุนส่วนที่เป็นของบริษัทใหญ่ 128.4 ล้านบาท และรายได้จากการขายและบริการลดลง ซึ่งเป็นผลจากการที่ราคายางในอุตสาหกรรมลดลงตั้งแต่ปลายปี 2558
2. บริษัท เด็มโก้ จำกัด (มหาชน) หรือ DEMCOผลการดำเนินงานงวด 9 เดือน สิ้นสุดวันที่ 30 กันยายน 2559 พลิกขาดทุน 186.79 ล้านบาท หรือ 0.26 บาทต่อหุ้น จากงวดเดียวกันของปีก่อนที่มีกำไร 7.72 ล้านบาท หรือ 0.01 บาทต่อหุ้น เหตุจากค่าใช้จ่ายเพิ่มขึ้น อย่างหนักเป็นต้นทุนขายและบริการ ค่าใช้จ่ายในการบริหาร นอกจากนี้ส่วนแบ่งกำไรจากเงินลงทุนในบริษัทร่วมและการร่วมค้าลดลง
3.บริษัท เนชั่น มัลติมีเดีย กรุ๊ป จำกัด (มหาชน) หรือ NMG ผลการดำเนินงานงวด 9 เดือน สิ้นสุดวันที่ 30 กันยายน 2559 พลิกขาดทุน 622.76 ล้านบาท หรือ 0.153 บาทต่อหุ้น จากงวดเดียวกันของปีก่อนที่มีกำไร 34.01 ล้านบาท หรือ 0.009 บาทต่อหุ้น โดยมีสาเหตุหลักมาจากการชะลอตัวทางเศรษฐกิจและส่งผลกระทบทำให้รายได้จากการขายโฆษณาลดลง และรายได้จากการจำหน่ายสื่อสิ่งพิมพ์พ๊อคเก็ตบุ๊คส์ การ์ตูนและหนังสือเด็กลดลง รวมถึงผลขาดทุนจากการปรับโครงสร้างการประกอบธุรกิจเพิ่มขึ้น เนื่องจากบริษัทย่อยมีการปรับโครงสร้างการประกอบธุรกิจผลิตและจำหน่ายสิ่งพิมพ์ ซึ่งเป็นผลมาจากพฤติกรรมของผู้บริโภคเปลี่ยนแปลงไป บริษัทย่อยดังกล่าวได้บันทึกสำรองค่าเผื่อมูลค่าสินค้าลดลง
ปรากฎการบริษัทข้างต้นเป็นส่วนหนึ่งของงบ 9 เดือนแรกปี 59 พลิกขาดทุนหนัก ส่วนตัวอย่างที่เหลือ (ดูตัวเลขคร่าวๆ จากตาราง) เพราะยังมีบริษัทหลายบริษัททีมีความผิดหวัง…จากผลงานที่เกิดขึ้น
งานนี้เห็นที่ผู้บริหารต้องมีการปรับกลยุทธ์ในการบริหารจัดการธุรกิจกันยกใหญ่ เพื่อให้ได้ผลงานดั่งเดิม คือมีผลกำไร!!
สุดท้ายจะเร็วจะช้าก็ยังต้องขึ้นอยู่กับภาวะเศรษฐกิจด้วยเช่นกัน
…
 
ผลการดำเนินงานงวด 9 เดือนแรกปี 2559 ของบริษัทจดทะเบียนในตลาดหลักทรัพย์ที่พลิกขาดทุน